**OLIMPINĖ DIENA 2019**

**BĖGIMO VARŽYBŲ NUOSTATAI**

1. **Tikslas ir uždaviniai**

1.1 Populiarinti bėgimą ir lengvąją atletiką Lietuvoje;
1.2 Gausinti masinių renginių kiekį Klaipėdos mieste;
1.3 Didinti miesto gyventojų aktyvumą;
1.4 Skatinti bėgimą kaip sveiką gyvenimo būdą;
1.5 Išaiškinti bėgimo nugalėtojus ir prizininkus;
1.6. Skatinti Olimpinių idėjų sklaidą Lietuvoje.

1. **Varžybų laikas ir vieta**

2.1. 2019 m. birželio 1 d. Tiltų g. Klaipėdoje;
2.2. Numerių ir laiko fiksavimo daviklių išdavimas bus vykdomas varžybų dieną renginio registratūroje nuo 7:30 val. iki 10:00 val.;
2.3. Olimpinės dienos atidarymas 10:00 val.;
2.4. Masinė „Impuls“ mankšta 10:15 val.;
2.5. Vaikų bėgimo startas (500 metrų) 10:30 val.;
2.6. Olimpinės mylios bėgimo startas – 10.40 val.;
2.7. 5 km ir 10 km bėgimų startas –11.00 val.;
2.8. Apdovanojimai – ~14.00 val.

1. **Organizatoriai**

Lietuvos olimpinis fondas (LOF), Lietuvos tautinis olimpinis komitetas (LTOK), Klaipėdos savivaldybė, VšĮ „Lietuvos bėgimo taurė“.

El. p. pasiteiravimui: info@lteam.lt; audrius.jaraminas@gmail.com

1. **Dalyviai, klasifikacija pagal amžiaus grupes ir apdovanojimai:**

Varžybose gali dalyvauti visi norintys, sveikatą pasitikrinę, Lietuvos ir užsienio piliečiai, sportininkai, mėgėjai, moterys, vyrai ir vaikai.

**500 m bėgimas vaikams - NEMOKAMAI**– Dalyvauja mergaitės ir berniukai iki 12 metų imtinai– laikas nefiksuojamas, nesiekiama nustatyti greičiausių, visi įveikę gauna medalį ir atžymą į renginio dalyvio pasą;

**1988 m (Olimpinė mylia) - NEMOKAMAI**– Dalyvauja visi norintys – laikas nefiksuojamas, nesiekiama nustatyti greičiausių, visi įveikę gauna atžymą į renginio dalyvio pasą;

**5 km bėgimas (du ratai po 2,5 km)**- visi įveikę distanciją apdovanojami atminimo medaliais. Trys greičiausi vyrai ir moterys apdovanojami olimpinės dienos trofėjais ir rėmėjų įsteigtais prizais, be amžiaus grupių.

**10 km bėgimas -**visi įveikę distanciją apdovanojami atminimo medaliu.

Trys greičiausi vyrai ir moterys apdovanojami olimpinės dienos trofėjais, piniginiais prizais ir rėmėjų įsteigtais prizais. I vieta - 300 eurų, II vieta – 200 eurų, III vieta – 100 eurų.

Trys kiekvienos amžiaus grupės greičiausi vyrai ir moterys apdovanojami rėmėjų įsteigtais prizais.

Amžiaus grupės:

VM18 – dalyviai iki 18 metų (jaunesni nei 16 metų gali dalyvauti tik su tėvų, globėjų ar trenerio raštišku sutikimu);

VM – bendroji grupė, pagal lytį, be amžiaus apribojimų;

VM40 – dalyviai nuo 40 iki 49 m. (gimę 1970 – 1979 m.);

VM50 – dalyviai nuo 50 iki 59 m. (gimę 1960 – 1969 m.);

VM60 – dalyviai nuo 60 m. (gimę 1958 m. ir vyresni);

1. **Kiti apdovanojimai**
* Greičiausia komanda\*, bus apdovanota 250 eurų piniginiu prizu.
* Gausiausiai dalyvavusi komanda apdovanojama 250 eurų\*\* piniginiu prizu.
* Gausiausiai dalyvavusi bendro ugdymo įstaiga (mokykla/darželis) apdovanojama 500 eurų\*\* piniginiu prizu.
* Jauniausias ir vyriausias bėgimo varžybų dalyviai apdovanojami specialiais rėmėjų įsteigtais prizais.

\*\* Prizas skiriamas klasifikacijoje susirinkus ne mažiau negu 50 dalyvių.

\* Greičiausia komanda nustatoma – 5 km ir 10 km distancijoje dalyvaujanti komanda, kurios greičiausi 3 vyrai ir 3 moterys aplenks daugiausiai dalyvių ir surinks daugiau taškų (1 taškas = 1 aplenktas dalyvis, 10km lyderis/ė surenka tiek taškų kiek dalyvavo dalyvių distancijoje, 5 km lyderis/ė surenka tiek taškų kiek dalyvavo dalyvių distancijoje, tik tie taškai padalinami iš dviejų). Komandos bendrą rezultatą sudaro - 3 daugiai taškų surinkę vyrai ir 3 daugiausiai taškų surinkusios moterys. Jei komandoje nėra po tris skirtingų lyčių atstovus, tuomet komanda negauna taškų kuriuos galėtų atnešti nedalyvaujantis dalyvis. Jei komandoje nėra bent vieno priešingos lyties atstovo, tai komandą į greičiausiųjų sąrašą neįtraukiama.

1. **Varžybų trasos:**

[**https://www.strava.com/routes/17257404**](https://www.strava.com/routes/17257404)

1. **Saugumo užtikrinimas**

Dalyviai už savo sveikatą ir gyvybę atsako patys, tai patvirtina registruodamiesi į varžybas. Už nepilnamečius dalyvius atsako tėvai, globėjai arba treneris (pasirašo atsiimdami dalyvių numerius).

1. **Registracija ir starto mokesčiai**

[**REGISTRACIJA**](http://www.lteam.begimotaure.lt/stages/1/registration)

Išankstinė registracija į bėgimą vyksta internetiniame puslapyje [**www.lteam.lt**](http://www.lteam.lt)iki 2019-05-30 d. 23 val. 59 min.

Dalyviai registruodamiesi bėgimui privalo pasirinkti norimą distanciją, taisyklingai įrašyti savo vardą, pavardę (lietuviškos raidės), gimimo datą, klubą ar miestą, kuriam atstovauja ir susimokėti nurodytą mokestį, jeigu pasirinkta rungtis mokama.

Vaikų bėgimo (500 m.) ir olimpinės mylios bėgimo (1988 m.) dalyviams startinio mokesčio nėra – laikas nefiksuojamas.

**5 km ir 10 km bėgimų dalyviams nustatomi tokie starto mokesčiai:**

|  |  |  |  |  |
| --- | --- | --- | --- | --- |
| Rungtis | Kaina sumokantiki vasario  28 d.23:59 val. | Kaina sumokantiki balandžio 30 d. 23:59 val. | Kaina sumokantiki gegužės 30 d. 23:59 val. | Kaina registruojantis varžybų diena vietoje |
| 500 m vaikų bėgimas | nemokamai | nemokamai | nemokamai | nemokamai |
| Olimpinės mylios bėgimas | nemokamai | nemokamai | nemokamai | nemokamai |
| 5 km bėgimas | 2 EUR | 4 EUR | 7 EUR | 10 EUR |
| 10 km bėgimas | 4 EUR | 7 EUR | 10 EUR | 15 EUR |

Varžybų nuostatai, užsiregistravusiųjų bėgikų sąrašas ir rezultatai bus skelbiami internetiniame puslapyje: [www.lteam.lt](http://www.lteam.lt).

1. **Finansavimas**

Dalyvių komandiruotės išlaidas, starto mokesčius apmoka siunčianti organizacija arba susimoka patys dalyviai.

Varžybų vykdymo išlaidas finansuoja LOF.

Apdovanojimus įsteigia renginio rėmėjai, LOF ir LTOK.

Renginio dalyviams, norintiems gauti sąskaitą faktūrą, atsiimant numerius bei laiko matavimo prietaisus, pateikti savo rekvizitus.

Varžybų vyr. teisėjas: Audrius Jaraminas

Varžybų sekretorius: Nerijus Adomaitis